
Parlamentul  României

Camera  Deputaţilor
Comisia pentru Sănătate şi Familie
                   Nr. 28/  269 / 27 iunie 2005 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege privind aprobarea Ordonanţei de urgenţă a Guvernului nr.38/2005 pentru modificarea şi completarea Ordonanţei de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate  (P.L. -X 234/2005) , adoptat de către Senat în şedinţa din 9 iunie 2005 şi trimis comisiei pentru examinare, în fond,  în procedură de urgenţă, cu adresa  nr.P.L. - X 234 din 15 iunie 2005, Camera Deputaţilor fiind Cameră decizională.

La întocmirea raportului, comisia a avut în vedere avizele Comisiei pentru egalitate de şanse între femei şi bărbaţi nr.45/192/16.06.2005, Comisiei juridice, de disciplină şi imunităţi nr.P.L.X 234/21.06.2005, precum şi avizul Consiliului Legislativ nr.531/12.05.2005 .

În raport de obiectul şi conţinutul său, proiectul de lege  face parte din categoria legilor organice , potrivit prevederilor articolului 73 alineatul (3) din Constituţia României, republicată.

               PREŞEDINTE,                                                    SECRETAR,

 DEP.ACAD.DR.MIRCEA IFRIM          DEP.DR.SORIN PAVELIU

Parlamentul  României

Camera  Deputaţilor
Comisia pentru Sănătate şi Familie
                                                                                           Nr. 28/ 269/27 iunie 2005
R A P O R T 

asupra proiectului de Lege privind aprobarea Ordonanţei de urgenţă a Guvernului nr.38/2005 pentru modificarea şi completarea Ordonanţei de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate  (P.L. -X 234/2005)
1. Cu adresa nr.P.L. - X 234 din 15 iunie 2005, Comisia pentru sănătate şi familie a fost sesizată cu dezbaterea , în fond, în procedură de urgenţă, a  proiectului de Lege  privind aprobarea Ordonanţei de urgenţă a Guvernului nr.38/2005 pentru modificarea şi completarea Ordonanţei de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate  (P.L. -X 234/2005).

 La întocmirea raportului, comisia a avut în vedere avizele  Comisiei pentru egalitate de şanse între femei şi bărbaţi nr.45/192/16.06.2005, Comisiei juridice, de disciplină şi imunităţi nr.P.L.X 234/21.06.2005, precum şi avizul Consiliului Legislativ nr.531/12.05.2005  .

Prezenta ordonanţă de urgenţă are ca obiect de reglementare modificarea şi completarea Ordonanţei de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate, cu modificările şi completările ulterioare, în sensul introducerii în categoria asiguraţilor a persoanelor returnate sau expulzate, precum şi a celor care sunt victime ale traficului de persoane şi se află în timpul procedurilor necesare stabilirii identităţii. Se propune, totodată, modificarea prevederilor referitoare la funcţionarea Casei Naţionale de Asigurări de Sănătate , astzfel ca statutul propriu al acestei instituţii nu va fi aprobat de Consiliul de administraţie ci de ministrul sănătăţii şi de preşedintele Casei Naţionale de Asigurări de Sănătate, cu avizul Consiliului de administraţie, precum şi modificarea unor prevederi din Ordonanţa de urgenţă a Guvernului nr.150/2002 referitoare la atribuţiile Consiliului de administraţie.
Având în vedere că prezentul proiect de lege corespunde reglementărilor din capitolul 24 – Justiţie şi Afaceri Interne – negocieri aflate aproape de închidere,  comisia propune Plenului Camerei Deputaţilor spre dezbatere şi aprobare proiectul de lege care face obiectul raportului.

2. Proiectul de lege face parte din  categoria legilor organice, potrivit prevederilor articolului 73 alineatul (3) din Constituţia României, republicată.

3. La dezbaterea proiectului de lege au participat, în conformitate cu prevederile art.51 şi 52 din Regulamentul Camerei Deputaţilor, din partea Guvernului : dl.Ervin Szekely , secretar de stat, Ministerul Sănătăţii , dl.Adrian Nan, consilier, Ministerul Finanţelor Publice şi dl.Dumitru Chiriţă, vicepreşedinte, Casa Naţională de Asigurări de Sănătate , iar din partea confederaţiilor sindicale : dl.Adrian Bârea ( vicepreşedinte CNSLR Frăţia), dl.Adrian Cojocaru ( vicepreşedinte Cartel Alfa), dl.Nicolae Creţu ( vicepreşedinte Confederaţia Sindicatelor Democratice din România ), dl.Ion Albu ( vicepreşedinte Confederaţia Sindicală Meridian ) şi dl.Ilie Gheorghe ( vicepreşedinte Blocul Naţional Sindical).

4. La lucrările comisiei din data de 21.06.2005 , din totalul de 15 membri, au fost prezenţi 12 deputaţi. 

Raportul comisiei a fost adoptat în unanimitate.

5. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

	Nr.

crt.
	Textul ordonanţă
	Text Senat
	Text propus de Comisie

( autorul amendamentului )
	Motivarea amendamentelor propuse

	0.
	1.
	2.
	3.
	4.

	1.
	____

	Titlul legii

„Lege privind aprobarea Ordonanţei de urgenţă a Guvernului nr.38/2005 pentru modificarea şi completarea Ordonanţei de urgenţă a  Guvernului nr.150/2002 privind organizarea şi funcţionarea sistemului de asigurări sociale de sănătate”

	Nemodificat.

	

	2.
	____

	Articolul unic

“Articol unic. – Se aprobă  Ordonanţa de urgenţă a Guvernului nr.38 din 12 mai 2005 pentru modificarea şi completarea Ordonanţei de urgenţă a Guvernului nr. 150/2002 privind organizarea şi funcţionarea sistemului de asigurări sociale de sănătate, publicată în Monitorul Oficial al României , Partea I, nr.425 din 19 mai 2005, cu următoarele modificări şi completări : ”


	Nemodificat.

	

	3.
	Titlul ordonanţei

„Ordonanţă de urgenţă pentru modificarea şi completarea Ordonanţei de urgenţă a Guvernului nr. 150/2002 privind organizarea şi funcţionarea sistemului de asigurări sociale de sănătate ”
( text Ordonanţa de urgenţă a Guvernului nr.38/2005)

	Nemodificat.

	Nemodificat.

	

	4.
	Art.I. ( partea introductivă)
„Art.I. – Ordonanţa de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate, publicată în Monitorul Oficial al României , Partea I, nr.838 din 20 noiembrie 2002, cu modificările şi completările ulterioare, se modifică şi se completează după cum urmează:”
( text Ordonanţa de urgenţă a Guvernului nr.38/2005)
	Nemodificat.
	Nemodificat.

	

	5.
	Art.I. pct.1
„1. La articolul 3 alineatul (1), după litera h) se introduce o nouă literă, litera i), cu următorul cuprins:

„i) preţul de decontare este preţul suportat din Fondul  naţional unic de asigurări sociale de sănătate , stabilit prin ordin al ministrului sănătăţii, pentru unele medicamente la care nu se stabileşte preţ de referinţă. Lista acestora se aprobă prin ordin al ministrului sănătăţii.”

( text Ordonanţa de urgenţă a Guvernului nr.38/2005)
	Nemodificat.
	Nemodificat.
	

	6.
	Art.I. pct.2
„2. La articolul 6 alineatul (2), după litera d) se introduce o nouă literă, litera e), cu următorul cuprins:

„e) sunt returnate sau expulzate ori sunt victime ale traficului de persoane şi se află în timpul procedurilor necesare stabilirii identităţii. „
( text Ordonanţa de urgenţă a Guvernului nr.38/2005)

	Nemodificat.
	Nemodificat.
	

	7.
	____
	____
	„1. La articolul I, după punctul 2 se introduce un punct nou, pct.21, cu următorul cuprins:
„21. La articolul 11 alineatul (1), după litera d) se introduce o nouă literă, lit.d1), cu următorul cuprins:
„d1) să beneficieze de dreptul de a li se rambursa cota parte ce ar trebui suportată de Casa Naţională de Asigurări de Sănătate a cheltuielilor efectuate cu investigaţiile recomandate sau cu medicamentele prescrise în baza unei reţete emise legal, în conformitate cu prevederile contractului-cadru, în situaţia în care investigaţiile respective sau medicamentele recomandate nu se aflau disponibile în unitatea sanitară în care se aflau internaţi sau în farmaciile din localitatea de domiciliu aflate în relaţie contractuală cu casele judeţene de asigurări de sănătate , respectiv a municipiului Bucureşti, Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti  şi Casa Asigurărilor de Sănătate a Ministerului Transporturilor, Construcţiilor şi Turismului.”

Autor: Comisia pentru sănătate şi familie .


	Pentru respectarea drepturilor pacientului în situaţiile în care apar disfuncţionalităţi administrativ-manageriale.

	8.
	Art.I pct.3
„3. Alineatele (1) şi (2) ale articolului 26 vor avea următorul cuprins:

„Art.26. – (1) Valoarea medicamentelor prescrise pentru tratamentul afecţiunilor persoanelor prevăzute la art.6 alin.(1) lit.a) şi g) se suportă din fond, la nivelul preţului de referinţă sau al preţului de decontare.
(2) Valoarea medicamentelor prevăzute la art.25 alin.(1), prescrise pentru tratamentul afecţiunilor persoanelor care beneficiază de asistenţă medicală gratuită, în cazul categoriilor de persoane prevăzute la art.6 alin.(1) lit.c) şi d) se suportă din fond, la nivelul preţului de referinţă.”

( text Ordonanţa de urgenţă a Guvernului nr.38/2005)

	Nemodificat.
	2. La articolul I punctul 3 , alineatul (1) al articolului 26 va avea următorul cuprins:
„Art.26. - (1) Valoarea medicamentelor prescrise pentru tratamentul afecţiunilor persoanelor prevăzute la art.6 alin.(1) lit.a) şi g) se suportă integral din fond.
Nemodificat.
Autori: dl.dep.prof.dr.Mircea Ifrim ( Grup Parlamentar al PPRM ) , dl.dep.dr.Ovidiu Brînzan ( Grup Parlamentar al PSD ) , dl.dep.dr.Nechita Aurel ( Grup Parlamentar al PSD ), dl.dep.dr.Bonis Istvan ( Grup Parlamentar al UDMR ) şi Comisia pentru egalitate de şanse între femei şi bărbaţi.


	Un drept câştigat nu poate fi anulat. Textul alin.(1) al art.26 din Ordonanţa de urgenţă a Guvernului nr.38/2005 îngrădeşte  protecţia maternităţii şi copilului, aplicându-se un tratament inechitabil.

	9.
	Art.I pct.4
„4. La articolul 45 alineatul (1), după litera d) se introduce o nouă literă, litera d1), cu următorul cuprins:

„d1) prin preţ de decontare, pentru medicamentele la care nu se stabileşte preţ de referinţă, din lista aprobată prin ordin al ministrului sănătăţii;”

( text Ordonanţa de urgenţă a Guvernului nr.38/2005)

	Nemodificat.
	Nemodificat.
	

	10.
	___
	___
	3. La articolul I, după punctul 4 se introduce un punct nou, pct.41, cu următorul cuprins:

„41. La articolul 53 după alineatul (4) se introduce un alineat nou alin.(41) cu următorul cuprins:

(41) Persoanele precizate la art.6 alin.(1) lit.b) datorează contribuţia începând cu data la care persoana în întreţinerea căreia au fost, nu se mai află în evidenţa casei de asigurări de sănătate, ca persoană asigurată.”
Autor: Comisia pentru sănătate şi familie .

	Această prevedere este impusă de situaţiile practice, care în ultima perioadă de timp sunt tot mai numeroase.

	11.
	Art.I pct.5
„5. La articolul 54 alineatul (1), litera a) va avea următorul cuprins:

„a) de către bugetul de stat, pentru persoanele prevăzute la art.6 alin.(2) lit.a), c) şi e);”

( text Ordonanţa de urgenţă a Guvernului nr.38/2005)

	Nemodificat.
	4. La articolul I punctul 5, litera a) a alineatului (1) al articolului 54 va avea următorul cuprins:
„a) de către bugetul de stat, pentru persoanele prevăzute la art.6 alin.(1) lit.e) şi alin.(2) lit.a), c) şi e);”

Autor: Comisia pentru sănătate şi familie .


	Pensionarii reprezintă o categorie de persoane cu nevoi speciale şi cu cea mai mare adresabilitate la serviciile medicale.

	12.
	Art.I pct.6
„6. Alineatul (3) al articolului 60 va avea următorul cuprins:

( text Ordonanţa de urgenţă a Guvernului nr.38/2005)
„(1) CNAS este instituţie publică, autonomă, de interes naţional, cu personalitate juridică, în coordonarea Ministerului Sănătăţii şi Familiei, care administrează şi gestionează sistemul de asigurări sociale de sănătate în vederea aplicării politicilor şi programelor în domeniul sanitar ale Ministerului Sănătăţii şi Familiei şi are sediul în municipiul Bucureşti, calea Călăraşi nr. 248, sectorul 2.”

( text Ordonanţa de urgenţă a Guvernului nr. 150/2002)

...........................................................
„(3) CNAS funcţionează pe baza statutului propriu, avizat de consiliul de administraţie şi aprobat prin ordin comun al ministrului sănătăţii şi al preşedintelui cnas . Casele de asigurări funcţionează pe baza statutului propriu, care respectă prevederile statutului – cadru, avizat de consiliul de administraţie al CNAS şi aprobat prin decizie a preşedintelui  CNAS .”

( text Ordonanţa de urgenţă a Guvernului nr.38/2005)

	___
	5. La articolul I punctul 6 va avea următorul cuprins:

„6. Alineatele (1) şi (3) ale articolului 60 vor avea următorul cuprins:

„Art.60. - (1) CNAS este instituţie publică, autonomă, de interes naţional, cu personalitate juridică, care administrează şi gestionează sistemul de asigurări sociale de sănătate în vederea aplicării politicilor şi programelor în domeniul sanitar ale Ministerului Sănătăţii şi are sediul în municipiul Bucureşti, calea Călăraşi nr. 248, sectorul 2.”

.........................................
„(3) CNAS funcţionează pe baza statutului propriu, avizat de consiliul de administraţie şi aprobat prin ordin comun al ministrului sănătăţii şi al preşedintelui cnas . Casele de asigurări de sănătate funcţionează pe baza statutului propriu, care respectă prevederile statutului – cadru, avizat de consiliul de administraţie al CNAS şi aprobat prin decizie a preşedintelui  CNAS .”

Autor: Comisia pentru sănătate şi familie .

	O instituţie publică nu poate fi şi „autonomă” şi „în coordonarea” unui minister. În programul de guvernare este prevăzută autonomia Casei Naţionale de Asigurări de Sănătate.

	13.
	Art.I pct.7
„7. Alineatul (1) al articolului 71 va avea următorul cuprins:
„Art.71. – (1) Preşedintele consiliului de administraţie este preşedintele CNAS şi îndeplineşte funcţia de secretar de stat în Ministerul Sănătăţii. Preşedintele CNAS  are dreptul la organizarea cabinetului demnitarului în structura CNAS şi în limita numărului de posturi prevăzut de lege pentru funcţia de secretar de stat. Preşedintele CNAS este numit de primul-ministru dintre membrii consiliului de administraţie, la propunerea ministrului sănătăţii.”

( text Ordonanţa de urgenţă a Guvernului nr.38/2005)
	
	6. La articolul I punctul 7, alineatul (1) al articolului 71 va avea următorul cuprins:
„Art.71. - (1) Preşedintele consiliului de administraţie este preşedintele CNAS . Preşedintele CNAS este numit de primul-ministru dintre membrii consiliului de administraţie, la propunerea ministrului sănătăţii.”

Autor: Comisia pentru sănătate şi familie .

	Pentru corelare cu prevederile art.60 alin.(1) din prezentul raport.

	14.
	___

	1. La articolul I, după punctul 7 se introduce un punct nou, pct.71, cu următorul cuprins:
„71. La articolul 72, după alineatul (2) se introduce un alineat nou, alin,(21) cu următorul cuprins:

(21) În condiţiile în care la prima convocare a unei şedinţe a Consiliului de administraţie nu se întruneşte cvorumul prevăzut la alin.(1), preşedintele CNAS , în calitate de preşedinte al Consiliului de administraţie, are dreptul să convoace o nouă şedinţă, în termen de maxim 7 zile, în cadrul căreia deciziile vor fi luate cu votul a cel puţin două treimi din numărul membrilor prezenţi.”


	Pct.1 devine pct.7 nemodificat.

	Prin renumerotare.

	15.
	Art.I pct.8
„8. La articolul 76 alineatul (1) , literele a), b) şi u) vor avea următorul cuprins:

„a) avizează statutul propriu al CNAS şi statutul-cadru al caselor de asigurări;

b) avizează propriul regulament de organizare şi funcţionare;

........................................................

u) avizează organigrama CNAS şi organigramele caselor de asigurări teritoriale.”

( text Ordonanţa de urgenţă a Guvernului nr. 38/2005)


	2. La articolul I punctul 8, literele b) şi u) ale alineatului (1) al articolului 76 vor avea următorul cuprins:

„b) avizează propriul regulament de organizare şi funcţionare, care se aprobă prin decizia preşedintelui;

........................................................

u) avizează organigrama CNAS şi ale caselor de asigurări teritoriale, care se aprobă prin decizia preşedintelui;”


	8. La articolul I punctul 8, literele b) şi u) ale alineatului (1) al articolului 76 vor avea următorul cuprins:

„b) avizează propriul regulament de organizare şi funcţionare, care se aprobă prin decizia preşedintelui;

..........................................
u) avizează organigrama CNAS şi ale caselor de asigurări de sănătate teritoriale, care se aprobă prin decizia preşedintelui;”


	Prin renumerotare.

	16.
	____

Art.81 alin.(1)
„Art.81. – (1) Directorii generali ai caselor de asigurări sunt numiţi pe bază de concurs, prin decizie a preşedintelui CNAS sau, după caz, prin ordin al ministrului lucrărilor publice, transporturilor şi locuinţei, respectiv în condiţiile prevăzute de Ordonanţa Guvernului nr. 56/1998 aprobată cu modificări şi completări prin Legea nr.458/2001 . Directorul general devine membru de drept al consiliului de administraţie al casei de asigurări şi preşedintele acestuia.”

( text Ordonanţa de urgenţă a Guvernului nr. 150/2002)
___
	___
___


	9. La articolul I, după punctul 8 se introduc două puncte noi, pct.9 şi pct.10, cu următorul cuprins:

„9. Alineatul (1) al articolului 81 va avea următorul cuprins:
„Art.81. - (1) Directorii generali ai caselor de asigurări de sănătate sunt numiţi pe bază de concurs, prin decizie a preşedintelui CNAS sau, după caz, prin ordin al ministrului transporturilor, construcţiilor şi turismului , respectiv în condiţiile prevăzute de Ordonanţa Guvernului nr. 56/1998 aprobată cu modificări şi completări prin Legea nr.458/2001. Între CNAS şi directorii generali ai caselor de asigurări de sănătate se încheie un contract de management. Directorul general devine membru de drept al consiliului de administraţie al casei de asigurări de sănătate şi preşedintele acestuia.
10. După articolul 109 se introduce un nou articol, articolul 110, cu următorul cuprins:

„Art.110. – Prevederile privind contribuţia datorată pentru persoanele prevăzute la art.6 alin.(1) lit.e), precum şi dispoziţiile art.11 alin.(1) lit.d1) intră în vigoare la 1 ianuarie 2006.”

Autor: Comisia pentru sănătate şi familie .


	Întărirea responsabilităţii conducerii CNAS privind cheltuirea eficientă a fondurilor.

Pentru a se da posibilitatea includerii sumelor necesare în bugetul de stat pe anul 2006 şi pentru cuprinderea acestora în Contractul-cadru pe anul 2006.

	17.
	Art.II.
„Art.II. – Prezenta ordonanţă de urgenţă intră în vigoare la data publicării în Monitorul Oficial al României , Partea I, cu excepţia art.I pct.1 şi 3 care intră în vigoare la 15 zile de la publicare.”

	Nemodificat.
	Nemodificat.
	


II. AMENDAMENTE RESPINSE

În urma dezbaterii, Comisia pentru sănătate şi familie a respins următorul amendament:

	Nr.

crt.
	Text iniţial
	Amendamentul propus 

şi autorul acestuia
	Motivare
	Camera Decizională

	0.
	1.
	2.
	3.
	4.

	1.
	Art.I pct.3

	Dl.dep.dr.Paveliu Sorin ( Grup Parlamentar al PNL )    a propus menţinerea textului alin.(1) al art.26 din Ordonanţa de urgenţă a Guvernului nr. 38/2005.

	a) Argumente pentru susţinerea amendamentului:
Prevederile Ordonanţei de urgenţă a Guvernului nr. 38/2005 introduc drepturile persoanelor menţionate la gratuitate doar pentru medicamentele cu preţul cel mai mic existent pe piaţă, limitând abuzul prin care se cumpără exclusiv medicamente care au preţuri de 20 – 30 ori mai mare, deoarece Ministerul Sănătăţii a liberalizat preţul acestora. Gratuitatea trebuie limitată doar la o listă de medicamente indicate copiilor şi gravidelor pentru a opri astfel abuzul prin care acestor categorii de pacienţi li se recomandă medicamente pentru alte categorii de persoane pentru a beneficia de gratuitate.

b) Argumente pentru respingerea amendamentului: 
Un drept câştigat prin lege nu poate fi anulat. Textul alin(1) al art.26 din Ordonanţa de urgenţă a Guvernului nr.38/2005 îngrădeşte protecţia maternităţii şi a copilului, aplicându-se un tratament inechitabil.

	Camera Deputaţilor.


Comisia a propus aprobarea proiectului  de lege cu  15  voturi pentru.
                       PREŞEDINTE,                                                                                                          SECRETAR,

   DEP.ACAD.PROF.DR.MIRCEA IFRIM                                                                      DEP.DR.sorin paveliu

